b'\n_START_ARTICLE_\nVelika nagrada Japonske 1994\n_START_SECTION_\nPred dirko\n_START_PARAGRAPH_\nV Lotusu je Mika Salo zamenjal Erica Bernarda. Johnny Herbert je zapustil Ligier po le eni dirki in prestopil v Benetton, kajti Jos Verstappen je bil po\xc5\xa1kodovan. Ligier ga je nadomestil z Franckom Lagorcem. JJ Lehto je po spletu okoli\xc5\xa1\xc4\x8din prestopil v Sauber, v Simteku pa je Taki Inoue zamenjal Domenica Schiattarello.\n_START_SECTION_\nKvalifikacije\n_START_PARAGRAPH_\nMichael Schumacher je osvojil najbolj\xc5\xa1i \xc5\xa1tartni polo\xc5\xbeaj, na drugo \xc5\xa1tartno mesto pa se je uvrstil Damon Hill. Drugo vrsto sta zasedla Heinz-Harald Frentzen in Nigel Mansell, do desetega mesta pa so se uvrstili \xc5\xa1e Johnny Herbert, Eddie Irvine, Jean Alesi, Mika H\xc3\xa4kkinen, Martin Brundle in Rubens Barrichello\n_START_SECTION_\nPrvi \xc5\xa1tart\n_START_PARAGRAPH_\nV de\xc5\xbeju je Schumacher s te\xc5\xbeavo zadr\xc5\xbeal Hilla, sledili pa so \xc5\xa1e Frentzen, Herbert, Alesi in Irvine. Frentzen je v drugem krogu posku\xc5\xa1al prehiteti Hilla, pri tem pa zapeljal s steze. Za\xc4\x8denjalo je mo\xc4\x8dneje de\xc5\xbeevati, zato je na stezo zapeljal varnostni avto. \xc5\xa0e preden pa so se dirka\xc4\x8di zvrstili za njim pa se je zavrtel Herbert in tr\xc4\x8dil v ogrado, podobno pa se je pripetilo \xc5\xa1e Katajami in Inoueju. Po sedmih krogih so o\xc4\x8distili stezo, tako da se je dirka lahko nadaljevala, saj tudi ni ve\xc4\x8d tako mo\xc4\x8dno de\xc5\xbeevalo. Berger je odstopil zaradi okvare motorja, Gianni Morbidelli pa je mo\xc4\x8dno raztre\xc5\xa1\xc4\x8dil svoj dirkalnik. Ko so \xc5\xa1e \xc4\x8distili ostanke te nesre\xc4\x8de je na isto mesto priletel \xc5\xa1e Brundle, pri \xc4\x8demer je eden od delavcev ob progi utrpel zlom noge. Zaradi vsega skupaj je bila dirka prekinjena.\n_START_SECTION_\nDrugi \xc5\xa1tart\n_START_PARAGRAPH_\nNa \xc5\xa1tartu je bilo le petnajst dirka\xc4\x8dev, dogovorjeno pa je bilo, da bodo \xc5\xa1tartali a varnostnim avtomobilom. Kmalu je moral na svoj prvi postanek Schumacher, ki so mu nalili veliko koli\xc4\x8dino goriva. Hill je tako prevzel vodstvo do svojega postanka, nato za kratek \xc4\x8das Alesi, nato pa spet Hill. Schumacher se je vodilnemu Britanci pribli\xc5\xbeeval in ga v \xc5\xa1estintridesetem krogu uspel tudi prehiteti. Steza se je su\xc5\xa1ila, zato je moral Schumacher na ponoven postanek, tako da je imel Hill \xc5\xbee ve\xc4\x8djo prednost, ob koncu v se\xc5\xa1tevku obeh delov dirk pa 3,3 sekunde pred Nemcem. Tretji je bil Alesi, \xc4\x8detrti Mansell, peti Irvine in \xc5\xa1esti Frentzen. To je bila zadnja dirka Formule 1, na kateri je bil kon\xc4\x8dni \xc4\x8das se\xc5\xa1tevek \xc4\x8dasov ve\xc4\x8d vo\xc5\xbeenj.'